CELEX: 62015TA0480
Language: el
Date: 2017-05-16 00:00:00
Title: Υπόθεση T-480/15: Απόφαση του Γενικού Δικαστηρίου της 16ης Μαΐου 2017 — Agria Polska κ.λπ. κατά Επιτροπής (Ανταγωνισμός — Σύμπραξη — Κατάχρηση δεσπόζουσας θέσεως — Αγορά της διανομής φυτοπροστατευτικών προϊόντων — Απόφαση περί απορρίψεως καταγγελίας — Υποτιθέμενη συμπεριφορά παραγωγών και διανομέων θίγουσα τον ανταγωνισμό — Συμφωνημένη ή συντονισμένη δράση καταθέσεως, εκ μέρους των παραγωγών και διανομέων, καταγγελιών ενώπιον των διοικητικών και ποινικών αρχών — Καταγγελία περί παραβάσεων της ισχύουσας νομοθεσίας από τους παράλληλους εισαγωγείς — Διοικητικοί έλεγχοι τους οποίους πραγματοποίησαν κατόπιν της καταγγελίας αυτής οι διοικητικές αρχές — Επιβολή, από τις εθνικές αρχές, διοικητικών κυρώσεων στους παράλληλους εισαγωγείς — Εξομοίωση των καταγγελιών των παραγωγών και διανομέων προς κακόβουλες ενέργειες ή κατάχρηση διοικητικών διαδικασιών — Έλλειψη συμφέροντος της Ένωσης — Δικαίωμα σε αποτελεσματική δικαστική προστασία)

10.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/19
            
         Απόφαση του Γενικού Δικαστηρίου της 16ης Μαΐου 2017 — Agria Polska κ.λπ. κατά Επιτροπής
   (Υπόθεση T-480/15) (1)
   
   ((Ανταγωνισμός - Σύμπραξη - Κατάχρηση δεσπόζουσας θέσεως - Αγορά της διανομής φυτοπροστατευτικών προϊόντων - Απόφαση περί απορρίψεως καταγγελίας - Υποτιθέμενη συμπεριφορά παραγωγών και διανομέων θίγουσα τον ανταγωνισμό - Συμφωνημένη ή συντονισμένη δράση καταθέσεως, εκ μέρους των παραγωγών και διανομέων, καταγγελιών ενώπιον των διοικητικών και ποινικών αρχών - Καταγγελία περί παραβάσεων της ισχύουσας νομοθεσίας από τους παράλληλους εισαγωγείς - Διοικητικοί έλεγχοι τους οποίους πραγματοποίησαν κατόπιν της καταγγελίας αυτής οι διοικητικές αρχές - Επιβολή, από τις εθνικές αρχές, διοικητικών κυρώσεων στους παράλληλους εισαγωγείς - Εξομοίωση των καταγγελιών των παραγωγών και διανομέων προς κακόβουλες ενέργειες ή κατάχρηση διοικητικών διαδικασιών - Έλλειψη συμφέροντος της Ένωσης - Δικαίωμα σε αποτελεσματική δικαστική προστασία))
   (2017/C 221/24)
   Γλώσσα διαδικασίας: η πολωνική
   
      Διάδικοι
   
   
      Προσφεύγουσες: Agria Polska sp. z o.o. (Sosnowiec, Πολωνία), Agria Chemicals Poland sp. z o.o. (Sosnowiec), Star Agro Analyse und Handels GmbH (Allerheiligen bei Wildon, Αυστρία) και Agria Beteiligungsgesellschaft mbH (Allerheiligen bei Wildon) (εκπρόσωποι: S. Dudzik και J. Budzik, στη συνέχεια P. Graczyk και W. Rocławski, δικηγόροι)
   
      Καθής: Ευρωπαϊκή Επιτροπή (εκπρόσωποι: J. Szczodrowski, A. Dawes και J. Norris-Usher)
   
      Αντικείμενο
   
   Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως C(2015) 4284 τελικό της Επιτροπής, της 19ης Ιουνίου 2015 [υπόθεση AT.39864 — BASF (πρώην AGRIA κ.λπ. κατά BASF κ.λπ.)], με την οποία απορρίφθηκε καταγγελία των προσφευγουσών σχετικά με παραβάσεις του άρθρου 101 και/ή του άρθρου 102 ΣΛΕΕ που υποτίθεται ότι είχαν διαπράξει, ουσιαστικά, δεκατρείς επιχειρήσεις παραγωγής και διανομής φυτοπροστατευτικών προϊόντων, με τη βοήθεια ή μέσω τεσσάρων επαγγελματικών οργανώσεων και ενός δικηγορικού γραφείου.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει τις Agria Polska sp. z o.o., Agria Chemicals Poland sp. z o.o., Star Agro Analyse und Handels GmbH και Agria Beteiligungsgesellschaft mbH στα δικαστικά έξοδα.
            
         
      (1)  EE C 337 της 12.10.2015.